CELEX: 62017TN0029
Language: fi
Date: 2017-01-17 00:00:00
Title: Asia T-29/17: Kanne 17.1.2017 – RQ v. komissio

27.3.2017   
            
            
               FI
            
            
               Euroopan unionin virallinen lehti
            
            
               C 95/15
            
         Kanne 17.1.2017 – RQ v. komissio
   (Asia T-29/17)
   (2017/C 095/24)
   Oikeudenkäyntikieli: ranska
   
      Asianosaiset
   
   
      Kantaja: RQ (edustaja: asianajaja É. Boigelot)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               ottaa kanteen tutkittavaksi ja toteaa sen perustelluksi
            
         
               —
            
            
               tämän vuoksi kumoaa Euroopan komission 2.3.2016 tekemän päätöksen C(2016)1449 final, joka koskee koskemattomuuden pidättämistä koskevaa pyyntöä ja joka toimitettiin 11.3.2016 ja josta kantaja sai tiedon virkamatkalta palattuaan 14.3.2016
            
         
               —
            
            
               kumoaa tarpeellisin osin 5.10.2016 tehdyn päätöksen, viite Ares(2016)5814495 – 07.10.2016, josta ilmoitettiin 7.10.2016 ja jolla nimittävä viranomainen hylkäsi kantajan 10.6.2016 tekemän valituksen, viite nro R/317/16
            
         
               —
            
            
               velvoittaa vastaajan joka tapauksessa korvaamaan kaikki oikeudenkäyntikulut unionin yleisen tuomioistuimen työjärjestyksen 134 artiklan 1 kohdan ja 135 artiklan mukaisesti.
            
         
      Oikeudelliset perusteet ja pääasialliset perustelut
   
   Kantaja esittää kanteensa tueksi viisi kanneperustetta.
   
               1)
            
            
               Ensimmäinen kanneperuste, jonka mukaan Euroopan unionin virkamiesten henkilöstösääntöjä (jäljempänä henkilöstösäännöt) ja erityisesti niiden 23 artiklaa sekä Euroopan unionin erioikeuksia ja vapauksia koskevan pöytäkirjan (N:o 7) 17 artiklaa on rikottu. Lisäksi on loukattu periaatetta, jonka mukaan hallinnon on perustettava päätöksensä vain laillisesti hyväksyttäviin syihin eli syihin, jotka ovat asian kannalta merkityksellisiä ja joihin ei liity ilmeisiä arviointivirheitä.
            
         
               2)
            
            
               Toinen kanneperuste, jonka mukaan henkilöstösääntöjä, erityisesti niiden 24 artiklaa, on rikottu, minkä lisäksi huolenpitovelvollisuus on laiminlyöty.
            
         
               3)
            
            
               Kolmas kanneperuste, jonka mukaan perusteluvelvollisuus on laiminlyöty ja erityisesti Euroopan unionin perusoikeuskirjan 41 artiklan 2 kohdan kolmatta luetelmakohtaa, Euroopan unionin toiminnasta tehdyn sopimuksen 296 artiklaa ja henkilöstösääntöjen 25 artiklaa on rikottu sekä yleistä etua loukattu.
            
         
               4)
            
            
               Neljäs kanneperuste, jonka mukaan luottamuksensuojan periaatetta on loukattu ja on tehty ilmeinen arviointivirhe.
            
         
               5)
            
            
               Viides kanneperuste, jonka mukaan tavanomaista puolustautumisoikeuksien käyttöä on loukattu; etenkin oikeutta tulla kuulluksi, puolueettomuusvelvoitetta ja syyttömyysolettaman periaatetta on loukattu, eikä ole toimittu huolellisesti erityisesti siltä osin kuin on kyse kohtuullisen ajan noudattamisesta.